钦定古今图书集成/明伦汇编/氏族典/第337卷 > 刘平
## 钦定古今图书集成/明伦汇编/氏族典/第337卷 > 刘平

按《宋史刘平传》：“平字士衡，开封祥符人。父汉凝，从太
宗征河东岢岚、宪州，累迁崇仪使。平刚直任侠，善弓
马。进士及第，以寇准荐，为殿中丞，知泸州，召拜监察
御史。数上疏论事，为丁谓所忌。仁宗即位，迁侍御史，
改衣库使，知汾州。景祐元年，知定州，徙环庆路副都
总管。宝元元年，元昊反，迁邕州观察使，献攻守之策”，
未报。属元昊盛兵攻保安军，范雍以书召平救延州。
平素轻敌，督骑兵昼夜倍道行，与敌遇，时平地雪数
寸，平与敌转斗三日，被执。后没于兴州。